ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е,03.01-470576/8-2016

27.12.2016.

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/1689/2016 (1454/2016), за набавку Турбинско уље, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У конкурсној документацији за ЈН 3000/1689/2016 (1454/2016) – Турбинско уље у тачки 3.2.1., став 2, захтева седа се уз понуду достави:

**„оригинално одобрење-допис од произвођача опреме Сименс или Шкода , не старије од 1 године, да понуђено одговарајуће уље (еквивалент) може да се користи на турбоагрегатима  Сименс 32МW или веће или Шкода 110МW или веће;“**

С обзиром да су турбоагрегати Сименс у ТЕ Колубара А инсталирани у периоду 1956-1961, а турбоагрегат Шкода 1979, сматрамо неоправданим захтев да се достави допис од произвођача опреме Сименс или Шкода не старији од 1 године јер би овакав захтев имао своју оправданост само у случају да се односи на нову опрему, инсталирану у последњих годину дана. Предлажемо да се уради измена конкурсне документације и да се уместо текста “... одобрење .... не старије од 1 године” унесе “важеће одобрење“. На овај начин наручилац добија гаранцију да уље може да користи на својим турбоагрегатима.

**ОДГОВОР 1: прихватљиво је да се уз понуду достави важеће захтевано одобрење** и у складу са наведеним наручилац ће извшити измену конкурсне документације.

**ПИТАЊЕ 2**:

У конкурсној документацији за ЈН 3000/1689/2016 (1454/2016) – Турбинско уље у тачки 3.2.1., став 2, захтева седа се уз понуду достави:

„доказ у облику извештаја експлоатационог испитивања са лабораторијским анализама урађеној у независној акредитованој лабораторији на територији РС на турбоагрегатима  Сименс 32МW или веће или Шкода 110МW или веће као доказ да је уље задовољило захтевани квалитет произвођача опреме за уље у експлоатацији. Испитивање треба да се односи на препоручени период замене уља у експлоатацији од 35.000 часова;“

С обзиром да заинтересовани понуђач поседује испитивања урађена у лабораторији која није на територији РС, а да је наручилац у поступку ЈН за иста добра у јуну 2016 (ЈН 3000/1689/2016 (699/2016) – Турбинско уље) приликом вредновања понуде прихватио предметне лабораторијске извештаје, предлажимо да се у конкурсној документацији за предметну ЈН брише захтев да лабораторија мора бити на територији РС.

Напомњемо да овим захтевом о територијалној ограничености лабораторије, наручилац директно крши Начело једнакости ЗЈН и чл. 12 ЗЈН:

“Наручилац је дужан да у свим фазама поступка јавне набавке обезбеди једнак положај свим понуђачима. Наручилац не може да одређује услове који би значили националну, територијалну, предметну или личну дискриминацију међу понуђачима, нити дискриминацију која би произлазила из класификације делатности коју обавља понуђач.“

**ОДГОВОР 2:**

Прихватљив је доказ у облику извештаја експлоатационог испитивања са лабораторијским анализама урађеној у независној акредитованој лабораторији на турбоагрегатима  Сименс 32МW или веће или Шкода 110МW без обзира на којој територији се лабораторија налази и у складу са наведеним наручилац ће извшити измену конкурсне документације.

**ПИТАЊЕ 3**:

У конкурсној документацији у тачки 3.2 Квалитет и техничке карактеристике (спецификације) захтева се да:

 Понуђено уље треба да задовољи наведене спецификације и одобрења: ISO 8068 L-TGB, Alstom Power - HTGD 90117, ASTM 4304 -00

 С обзиром да наручилац захтева да уље задовољава стандард произвођача опреме Alstom Power, сматрамо да су испитивања рађена на турбоагрегатима произвођача Alstom Power у термоелектрани истог типа као ТЕК и са називном снагом агрегата већом од снаге инсталираних агрегата у погону наручиоца, у потпуности мериторна за вредновање понуђеног уља. Самим тим сматрамо да треба прихватити експлоатационо испитивање са лабораториским анализама у периоду од 35.000 часова и на опреми произвођача Alstom Power, чији је стандард захтеван.

 Напомињемо да је наручилац на питање заинтересованог лица у свом одговору од 22.12.2016. навео: Нема потребе за додатним прецизирањем тачног типа турбоагрегата и/или турбине произвођача СИЕМЕНС и ШКОДА везано за јавну набавку. Турбоагрегати различитих произвођача, типова и називне снаге могу користитити иста уља за подмазивање и хлађење лежајева, као и за рад регулационих и заштитних органа.

**ОДГОВОР 3:**

Обзиром на значај јавне набавке, Наручилац сматра да постоје оправдани разлози за захтевана експлоатациома испитивања те остаје при захтевима из конкурсне документације. Као део енергетског система морамо бити сигурни да понуђено одговарајуће уље у потпуности одговара задатим условима у техничком опису и да ће у току експлоатације омогућити несметани рад турбоагрегата који су у употреби.

У складу са наведеним појашњењима Комисија ће израдити измене конкурсне документације и исте објавити на Порталу јавних набавки и интернет страници Наручиоца*.*